Capulana (pia huandikwa "kapulana", au kwa Changana "nguvu" au "vemba") ni aina ya vazi linalovaliwa zaidi nchini Msumbiji lakini pia katika maeneo mengine ya kusini-mashariki mwa Afrika. Ni vazi lenye urefu wa mita 2 kwa mita 1. Iinaweza kutumika kama sketi ya kukunja, mavazi au inaweza kutumiwa kwa kumbeba mtoto mgongoni. Inachukuliwa kuwa kipande kamili cha nguo.Capulana imekuwepo Msumbiji tangu kuanzishwa kwa njia za biashara za Waarabu na Wahindi. Zilipokelewa kutoka kwa wafanyabiashara wa Kihindi kama njia ya biashara ya bidhaa zingine. Kwanza, walikuja hasa katika rangi tatu: nyekundu, nyeupe, na nyeusi. Nyeupe iliwakilisha ulinzi wa mababu, nyeusi iliwakilisha uovu, na nyekundu iliwakilisha roho ya vita.Baada ya wakati huu, wananchi wa Msumbiji walipendelea kutumia capulanas kuliko ngozi za wanyama zilizotumiwa kitamaduni. Leo, kuna aina nyingi za capulanas za mitindo na rangi mbalimbali. Capulana mara nyingi huvaliwa na hijabu na blauzi iliyorekebishwa nchini Msumbiji. Hutumika kwa namna mbalimbali, ikiwa ni pamoja na mavazi ya kawaida ya kila siku, kubeba mizigo mizito, au hata iliyotengenezwa kwa ubunifu kwa sababu ya hafla maalum.